Asam urat ya iku gangguan metabolisme purin, lan tuwuh nalika metabolit pungkasané, ya iku asem urat, malih dadi kristal-kristal ing wujud monosodium urat, banjur mandheg ing ros-rosan, téndhon, lan ing jaringan sakupenge. Kristal-kristal mau banjur njalari reaksi abuh kang ditengahi déning imun. Salah sijining protéin kunci kang ana ing sajeroning prosès lelakoné abuh mau ya iku interleukin 1β. Urikase kang fungsine mbongkar asem urat ing manungsa lan primata kelas dhuwur saya ilang saka sethithik nanging terus-terusan saéngga njalari kaanan iki mau dadi umum kedadeyan.